ดำรง พุฒตาล

ดำรง  พุฒตาล (, พระนครศรีอยุธยา) เป็นบุคคลในแวดวงโทรทัศน์และสื่อมวลชนชาวไทย โดยเริ่มงานในแวดวงนี้มาตั้งแต่ปี พ.ศ. 2510  และอดีตสมาชิกวุฒิสภา (ส.ว.) ปัจจุบันดำรงตำแหน่งที่ปรึกษาประธานรัฐสภา(กิตติมศักดิ์)(นาย วันมูหะมัดนอร์ มะทา)

ประวัติ 
 โดยเจ้าตัวเกิดที่อำเภอพระนครศรีอยุธยา จังหวัดพระนครศรีอยุธยา ริมแม่น้ำลพบุรี และมีผู้เป็นทวดมีที่ดินอยู่ที่อำเภอวังน้อยกว่า 300 ไร่

ในวัยเด็กเจ้าตัวมักว่ายน้ำเล่นในแม่น้ำเจ้าพระยาและแม่น้ำป่าสัก รวมถึงแม่น้ำลพบุรี และชอบที่จะพูดคุยกับนักท่องเที่ยวชาวต่างชาติที่มาท่องเที่ยวยังพระนครศรีอยุธยา ด้วยการเป็นมัคคุเทศน์ท้องถิ่น และได้ฝึกฝนภาษาอังกฤษไปในตัว

ผลงานของดำรง ได้แก่ การเป็นพิธีคู่กับธรรมรัตน์ นาคสุริยะ รวมถึงการเป็นพิธีในรายการเจาะใจทางช่อง 5 อย่างยาวนานหลายปี คู่กับสัญญา คุณากร รวมถึงการเป็นผู้ผลิตนิตยสารคู่สร้างคู่สม และรายการโทรทัศน์ สู้แล้วรวย เป็นต้น

น้องชายของเจ้าตัว คือ มาโนช พุฒตาล นักดนตรีและนักวิจารณ์เพลง

ปัจจุบัน เจ้าตัวพักอาศัยอยู่ในบ้านพักที่ใช้ชื่อว่า บ้านเวียงเหล็ก ริมถนนอู่ทอง ติดกับแม่น้ำเจ้าพระยา ในจังหวัดพระนครศรีอยุธยา โดยอยู่ตรงข้ามกับวัดพุทไธศวรรย์ และห่างจากสถานที่เจ้าตัวเกิดไม่เกิน 2 กิโลเมตร

การศึกษา 
จบปริญญาตรี การศึกษาบัณฑิต (ม.ศรีนครินทรวิโรฒ ประสานมิตร)
ปริญญาโท รัฐศาสตร์มหาบัณฑิต (ม.สุโขทัยธรรมาธิราช)
ปริญญาเอกดุษฎีบัณฑิตจาก 3 สถาบัน คือ 
 ปริญญาศิลปศาสตร์ดุษฎีบัณฑิตกิตติมศักดิ์ สาขานิเทศศาสตร์ จากมหาวิทยาลัยราชภัฏพระนครศรีอยุธยา  ปี 2532
 ปริญญาศิลปศาสตร์ดุษฎีบัณฑิตกิตติมศักดิ์ สาขาการท่องเที่ยว จากมหาวิทยาลัยเทคโนโลยีราชมงคลกรุงเทพ ปี 2553
 ปริญญาศิลปศาสตร์ดุษฎีบัณฑิตกิตติมศักดิ์ สาขานิเทศศาสตร์ จากมหาวิทยาลัยราชภัฏลำปาง ปี 2558

ผลงานแสดงภาพยนตร์ 

 ดรุณีผีสิง (2516)
 เท่งป๊ะต๊ะติ๊งโหน่ง (2521)
 สุริโยไท (2544)

การงาน 
 อดีตสมาชิกวุฒิสภา (แต่งตั้ง) 4 ปี
 อดีตสมาชิกวุฒิสภา (เลือกตั้ง—กรุงเทพมหานคร) 6 ปี
 ผู้ผลิต พิธีกร และผู้ดำเนินรายการโทรทัศน์ตั้งแต่ ปี 2510
 ประธานและผู้ก่อตั้งมูลนิธิเมาไม่ขับ
 ประธานมูลนิธิดำรงพุฒตาล (อนุรักษ์ภาษาไทยและวัฒนธรรมไทย)
 กรรมการส่งเสริมคุณธรรมแห่งชาติ
 กรรมการมูลนิธิรามาธิบดี ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี
 กรรมการผู้ทรงคุณวุฒิ สภามหาวิทยาลัยราชภัฏกาญจนบุรี ,มหาวิทยาลัยราชภัฏยะลา   และ มหาวิทยาลัยราชภัฏพระนครศรีอยุธยา
 ผู้ก่อตั้งและเจ้าของนิตยสาร คู่สร้างคู่สม
 วิทยากรบรรยายในหัวข้อที่มีประสบการณ์ให้กับสถาบันการศึกษาและองค์กรหรือหน่วยงานต่างๆ ทั้งของรัฐและเอกชน
 ที่ปรึกษาประธานรัฐสภา(กิตติมศักดิ์)(นาย วันมูหะมัดนอร์ มะทา)

เกียรติคุณ 
 รางวัลนาฏราช ครั้งที่ 13  รางวัลเกียรติยศทางด้านวิทยุ
 รางวัลนาฏราช ครั้งที่ 14  รางวัลเกียรติยศทางด้านโทรทัศน์

เครื่องราชอิสริยาภรณ์

อ้างอิง 

หนังสือพิมพ์ไทยรัฐ

บุคคลจากอำเภอพระนครศรีอยุธยา
มุสลิมชาวไทย
พิธีกรชาวไทย
นักหนังสือพิมพ์ชาวไทย
บรรณาธิการนิตยสาร
นักแสดงชาวไทย
นักแสดงภาพยนตร์ชาวไทย
นักการเมืองไทย
สมาชิกวุฒิสภากรุงเทพมหานคร
สมาชิกวุฒิสภาไทยแบบแต่งตั้ง
บุคคลจากโรงเรียนอยุธยาวิทยาลัย
บุคคลจากมหาวิทยาลัยราชภัฏบ้านสมเด็จเจ้าพระยา
บุคคลจากคณะศึกษาศาสตร์ มหาวิทยาลัยศรีนครินทรวิโรฒ
บุคคลจากมหาวิทยาลัยราชภัฏกาญจนบุรี
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.